                             højesterets dom
                           afsagt torsdag den 11. april 2013
sag 207/2011
(1. afdeling)
trine caspersen
(advokat jacob sand, beskikket)
mod
dansk erhverv som mandatar for vejlefjord-fonden
(advokat lars alexander borke)
i tidligere instanser er afsagt dom af retten i horsens den 2. juni 2010 og af vestre landsrets
5. afdeling den 4. marts 2011.
i pådømmelsen har deltaget fem dommere: børge dahl, lene pagter kristensen, poul
søgaard, michael rekling og jens kruse mikkelsen.
påstande
appellanten, trine caspersen, har påstået stadfæstelse af byrettens dom.
indstævnte, dansk erhverv som mandatar for vejlefjord-fonden, har påstået stadfæstelse af
landsrettens dom.
anbringender
trine caspersen har frafaldet sit anbringende om, at hendes opsigelse blev uforbindende som
følge af bristende forudsætninger.
dansk erhverv som mandatar for vejlefjord-fonden har ikke for højesteret gjort gældende, at
trine caspersen ikke har opfyldt sin tabsbegrænsningspligt.
                                                - 2 -
forklaringer
til brug for højesteret er der afgivet forklaring af trine caspersens veninde, hanne lemche,
og af advokat jacob sand.
højesterets begrundelse og resultat
sagen angår en ansats adgang til at tilbagekalde sin opsigelse af ansættelsesforholdet. efter
praksis er der en ganske vid adgang for en ansat til at tilbagekalde sin opsigelse. tilbagekal-
delse skal imidlertid ske i løbet af kort tid, og inden opsigelsen har virket bestemmende på
arbejdsgiverens dispositioner. det er også en betingelse, at tilbagekaldelsen ikke af anden
grund er til væsentlig ulempe for arbejdsgiveren, f.eks. fordi tillidsforholdet mellem parterne
må anses for ødelagt som følge af opsigelsen.
vejlefjord-fonden modtog trine caspersens skriftlige opsigelse fredag den 29. august 2008,
og hun tilbagekaldte den ved brev af 30. august 2008.
de rent interne overvejelser, som fondens vicedirektør foretog fredag den 29. august 2008 og
i løbet af weekenden, indebærer ikke, at trine caspersens opsigelse havde virket bestem-
mende for fonden, inden man modtog hendes tilbagekaldelse. der er heller ikke oplysninger
om, at tilbagekaldelsen i øvrigt var til væsentlig ulempe for fonden.
under disse omstændigheder finder højesteret, at vejlefjord-fonden har været uberettiget til
at fastholde, at trine caspersen var bundet af sin opsigelse af 28. august 2008.
det forhold, at trine caspersen modtog vejlefjord-fondens opsigelse af hende med 4 måne-
ders varsel, inden hun tilbagekaldte sin egen opsigelse med 1 måneds varsel, kan ikke føre til
et andet resultat.
højesteret stadfæster herefter byrettens dom.
sagsomkostningerne for landsret og højesteret er fastsat til dækning af advokatudgifter med
75.000 kr. og ikke betalt retsafgift for højesteret med 4.480 kr., i alt 79.480 kr.
                                      thi kendes for ret:
byrettens dom stadfæstes.
                                              - 3 -
i sagsomkostninger for landsret og højesteret skal dansk erhverv som mandatar for vejle-
fjord-fonden betale 79.480 kr. til statskassen.
de idømte beløb skal betales inden 14 dage efter denne højesteretsdoms afsigelse. sagsom-
kostningsbeløbene forrentes efter rentelovens § 8 a.
